Frédéric Chopin

Frédéric Chopin (Żelazowa Wola, lo 1 de març de 1810 - París, 17 d'octobre de 1849) que ho un deus compositors romantics màger e tanben un deus pianistas màgers deu son temps. Qu'èra polonés e tanben d'origina francesa e que viscó mantuas annadas en França on establí ua pregonda e passionada amistat vaduda famosa dab l'escrivana George Sand.

 Vita 
Que neishó au ras de Varsòvia d'ua mair polonesa e d'un pair francés de Lorena expatriat. Eth medish que viscó en França dab lo son nom e los sons documents francés, a maugrat deu son patriotisme polonés, per'mor de l'ocupacion Russa. Que comencè a compausar quan èra mainatge abans d'apregondir los sons estudis au Conservatòri de Varsòvia. En 1829 que dè lo son purmèr gran concèrt a Viena en bèth interpretar variacions de las soas que vadoren lo son Opus 2 qui horen laudadas per Robert Schuman en bèth titolar Chopin de l'epitèt d'engeni. 

Arron la soa huèita de Polonha per'mor de l'invasion russa, que s'exiliè en França e que dè lo son purmèr concèrt a París en 1832 e lèu que vadó ua custòdia deus salons, on e's he l'amic d'autes compositors com Franz Liszt.

En musica que contribuè d'un biais determinant dens l'elaboracion deu repertòri deu piano solo associant per tostemps lo son nom a genres com la mazurka, la valsa (per piano), lo nocturne, la polonesa, l'estudi per piano, l'impromptu e lo preludi.

En 1838, entà suenhar la soa la tuberculòsi, que viatgè a Malhorca dab George Sand ; que hon ostalats dens lo mostièr chartrós de Valldemosa on Chopin e compausè preludis.

Que's morí aus 39 ans a París de la tuberculòsi e qu'ei sepelit dens lo cemitèri deu Père Lachaise (desseparat deu son còr qui ho miat e conservat en Polonha).

 Òbras 
 58 mazurkas
 27 estudis
 26 preludis
 21 nocturnes
 20 Valsas
 17 polonesas
 5 rondos
 4 baladasthumb|150px|George Sand
 4 impromptus
 4 scherzos
 4 variacions
 3 sonatas per piano (la sonata no. 2 qu'ei la mei famosa marcha funebra)
 3 escossesas
 2 concertos per piano e orquestra

 Extrèits 




Categoria:Naissença en Mazovia
Categoria:Pianista classic
Categoria:Enfant prodigi
Categoria:Naissença en 1810
Categoria:Decès en 1849
Categoria:Pianista polonés
Categoria:Compositor romantic
Categoria:Compositor romantic francés
Categoria:Compositor polonés